CELEX: 32021R1368
Language: lv
Date: 2021-08-06 00:00:00
Title: Komisijas Īstenošanas regula (ES) 2021/1368 (2021. gada 6. augusts) par atsevišķu preču klasifikāciju kombinētajā nomenklatūrā

17.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 294/5
               
            
         KOMISIJAS ĪSTENOŠANAS REGULA (ES) 2021/1368
         (2021. gada 6. augusts)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. slejā norādīto KN kodu atbilstīgi 3. slejā noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. slejā aprakstītās preces kombinētajā nomenklatūrā klasificē ar tabulas 2. slejā norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 6. augustā
            
               
                  Komisijas vārdā –
               
               
                  Nodokļu politikas un muitas savienības
               
               
                  ģenerāldirektorāta ģenerāldirektors
               
               Gerassimos THOMAS
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Izstrādājums (tā dēvētais kameras objektīvs ar spraudi), kas sastāv no stikla lēcas plastmasas stiprinājumā, kurš aprīkots ar piestiprināšanas spraudi.
                        Izstrādājums ir paredzēts lietošanai ar viena objektīva kamerām, kas integrētas viedtālruņos, planšetdatoros un citās tamlīdzīgās ierīcēs.
                        Ja izstrādājums ir piestiprināts kameras objektīvam ar piestiprināšanas spraudes palīdzību, tas nodrošina kamerai plašāku redzes lauku.
                        Sk. attēlu  (*1).
                     
                     
                        9002 11 00 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 9002  un 9002 11 00  formulējumu.
                        Ņemot vērā izstrādājuma objektīvās īpašības (ar spraudi, kura paredzēta izstrādājuma piestiprināšanai viena objektīva kameras lēcai), izstrādājums ir izmantojams kopā ar optisku instrumentu (kameru), ar ko kopā veido lēcu sistēmu, kas vērsta pret priekšmetu un dod tā attēlu. Tāpēc izstrādājums ir objektīvs pozīcijas 9002  nozīmē (sk. arī Harmonizētās sistēmas skaidrojumu par pozīciju 9002  trešo rindkopu).
                        KN koda 9002 11 00  formulējums attiecas uz kameru objektīviem, nenorādot kādu konkrētu kameras veidu, un neizslēdz objektīvus tādos citos izstrādājumos integrētām kamerām, kuri paši nav klasificēti pie kamerām.
                        Tāpēc izstrādājums klasificējams ar KN kodu 9002 11 00  pie kameru objektīviem.
                     
                  
               
            
               (*1)  Attēls pievienots tikai informācijai.